paragraph_text: Okarina (tal. oca, occarina) je puhačko glazbalo duguljasta okruglog oblika koji podsjeća na ptičju glavu.A. Gojković: »Okarina«, u: Narodni muzički instrumenti, str. 140 Najčešće se izrađuje od terakote (pečene gline) ili porculana. Pripada skupini labijalnih svirala, poznatih u mnogim folklornim tradicijama diljem svijeta, od Latinske Amerike do Kine. U Europu su ju donijeli španjolski konkvistadori kao svojevrstan suvenir iz Novoga svijeta. U našim je krajevima poznata od početka 20. stoljeća. Tonski opseg joj je uglavnom oktava (kod nekih novijih modela i decima), a relativno je dublji ili viši zavisno od veličine sâmoga glazbala. Prebiranjem jagodicama prstiju po rupicama dobiva se željeni ton, a glazbalo se pri tome pridržava palčevima.